Okresná prokuratúra Nitra 
Damborského 1, 949 99 Nitra 1 	

Sp. zn. : 1 Pv 94/13/4403	Nitra, 31.7.2014
EEČ : 2-32-246-2014

U Z N E S E N I E

Trestná vec:	obvinený XXXXX 
Zločin:	Neodvedenie dane a poistného podľa § 277 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
pre zločin neodvedenie dane a poistného podľa § 277 odsek 1, odsek 2 písmeno b Trestného zákona, ktorého sa mal dopustiť tým spôsobom, že
ako konateľ spoločnosti XXXXX ktorá je zamestnávateľom a platiteľom poistného v zmysle Zákona o sociálnom poistení č. 461/2003 Z.z. v znení neskorších predpisov a Zákona o zdravotnom poistení 580/2004 Z.z. v znení neskorších predpisov, bol povinný zabezpečiť riadne plnenie odvodov na sociálne poistenie a verejné zdravotné poistenie, avšak túto povinnosť si neplnil a splatné poistné, ktoré bolo zrazené zamestnancom zo mzdy zadržal a neodviedol určenému príjemcovi a to :
- za obdobie február 2012, marec 2012, jún 2012 ku škode Dôvera zdravotnej poisťovne a.s., pobočka XXXXX vo výške 1.129,43 €,
- za obdobie august 2012 ku škode UNION zdravotnej poisťovne a.s. vo výške 37,60 €,
- za obdobie apríl 2011, apríl 2012 a jún 2012 ku škode Sociálnej poisťovne, pobočka XXXXX, vo výške 4.840,95 €,

pre prečin nezaplatenia dane a poistného podľa § 278 odsek 1 Trestného zákona, ktorého sa mal dopustiť tým spôsobom, že
ako konateľ spoločnosti XXXXX ktorá je zamestnávateľom a platiteľom poistného v zmysle Zákona o sociálnom poistení č. 461/2003 Z.z. v znení neskorších predpisov a Zákona o zdravotnom poistení 580/2004 Z.z. v znení neskorších predpisov, bol povinný zabezpečiť riadne plnenie odvodov na sociálne poistenie a verejné zdravotné poistenie, avšak túto povinnosť si neplnil a splatné poistné zadržal a neodviedol určenému príjemcovi, a to :
- za obdobie február 2012, marec 2012, jún 2012 vo výške 2.823,56 € ku škode Dôvery zdravotnej poisťovne a.s., pobočka XXXXX,
- za obdobie august 2012 vo výške 94,10 € ku škode UNION zdravotnej poisťovne a.s.,
- za obdobie apríl 2011, január 2012 a február 2012 vo výške 4.631,13 € ku škode Sociálnej poisťovne, pobočka XXXXX, 

lebo zanikla trestnosť činu

Odôvodnenie:
             Vyšetrovateľ Okresného riaditeľstva PZ v Nitre, Odboru kriminálnej polície uznesením dňa 28.01.2013 sp.zn. ORP-81/OEK-NR-2013 začal v zmysle § 199 odsek 1 Trestného poriadku trestné stíhanie a následne uznesením sp.zn.  ORP-81/OEK-NR-2013 dňa 18.02.2014 vzniesol v zmysle § 206  odsek 1  Trestného poriadku obvinenie osobe XXXXX, nar. XXXXX, bytom XXXXX 473, pre zločin neodvedenia dane a poistného podľa § 277 odsek 1, odsek 2 písmeno b) Trestného zákona a prečin nezaplatenia dane a poistného podľa § 278 odsek 1 Trestného zákona na tom skutkovom základe ako je uvedené vo výrokovej časti tohto uznesenia.
	
           Obvinený XXXXX sa k spáchaniu trestných činov priznal, tieto oľutoval, pričom uviedol, že má snahu celú dlžnú sumu dotknutým poisťovniam uhradiť. Po čiastočných platbách, o ktorých predkladá potvrdenia, je výška nedoplatku cca 7.800,- Eur.  

	Spáchanie skutku obvineným bolo tiež preukázané vykonaným dokazovaním. 
	Zo spisového materiálu je zrejmé, že v prípravnom konaní boli vypočutí: za Všeobecnú zdravotnú poisťovňu a. s., XXXXX, za Sociálnu poisťovňu XXXXX, za Dôveru zdravotnú poisťovňu, a.s. XXXXX a za UNION zdravotnú˛ poisťovňu, a,s, JXXXXX a XXXXX. Súčasne boli vo veci zabezpečené listinné dôkazy, predovšetkým prehľady platieb poistného jednotlivým poisťovniam, vyčíslenie a výkazy nedoplatkov, platobné výmery, vyčíslenie škody, znalecký posudok z odboru ekonómia XXXXX č. 3/2014, výpis z obchodného registra, úradný záznam z preverovania, pokladničné doklady o úhradách nedoplatkov jednotlivým poisťovniam, oznámenia a výpis z emailovej komunikácie so zástupcami jednotlivých poisťovní, správy na obvineného, ORT a ostatný listinný materiál. 

	Dňa 05.05.2014 potvrdil XXXXX za Všeobecnú zdravotnú poisťovňu, a.s., že za stíhané obdobie po úhradách zo strany obvineného neevidujú žiadne nedoplatky na poistnom spoločnosti 14 press, spol. s r.o.. Náhradu škody za stíhané obdobie nežiada. 

	Zo správ zástupcov Sociálnej poisťovne XXXXX zo dňa 22.07.2014 a XXXXX za Dôveru zdravotnú˛ poisťovňu, a.s. zo dňa 22.07.2014 je zrejmé, že nedoplatky na poistnom za stíhané obdobie boli dlžníkom spoločnosťou 14 press, spol. s r.o. uhradené.   

	Podľa § 277 odsek 1, odsek 2 písmeno b)  Trestného zákona, sa zločinu neodvedenie dane a poistného dopustí, kto vo väčšom rozsahu zadrží a neodvedie určenému príjemcovi poistné  na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa zákona, v úmysle zadovážiť sebe alebo inému neoprávnený prospech.
 
Podľa § 278 odsek 1 Trestného zákona sa prečinu nezaplatenia dane a poistného dopustí aj ten, kto vo väčšom rozsahu nezaplatí splatnú da¨ľ, poistn¨¦ na soci¨˘lne poistenie, verejné zdravotné poistenie alebo príspevok na starobné dôchodkové sporenie. 

	Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.

V zmysle § 86 písmeno e) Trestného zákona (účinného v čase spáchania skutku) trestnosť trestného činu neodvedenia dane a poistného podľa § 277 Trestného zákona alebo nezaplatenia dane a poistného podľa § 278 Trestného zákona zaniká, ak poistné boli dodatočne zaplatené najneskôr v nasledujúci de¨ľ po dni, keď sa páchateľ po skončení jeho vyšetrovania mohol oboznámiť s jeho výsledkami.

	Podľa § 2 odsek 1 Trestného zákona  trestnosť činu sa posudzuje a trest sa ukladá podľa zákona účinného v čase, keď bol čin spáchaný. Ak v čase medzi spáchaním činu a vynesením rozsudku nadobudnú účinnosť viaceré zákony, trestnosť činu sa posudzuje a trs sa ukladá podľa zákona, ktorý je pre páchateľa priaznivejší.  

	Vzhľadom na úhradu celej dlžnej sumy poistného zo strany obvineného vo veci vedenej pre zločin neodvedenia dane a poistného podľa § 277 odsek 1, odsek 2 písmeno b) Trestného zákona a prečin nezaplatenie dane a poistného podľa § 278 odsek 1 Trestného zákona v spojení s citovanými zákonnými ustanoveniami je možné konštatovať, že zanikla trestnosť trestných činov, pre ktoré bolo XXXXX vznesené obvinenie a  s poukazom na ustanovenie § 86 písmeno e) Trestného zákona bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Martha Kolenčíková
prokurátorka